smcproject/ml-wiki-sentences huggingface dataset:
sfn error: no target: CITEREFNasiriFloor2008 ( help ) 1 2 3 Oberling 1984 , പുറങ്ങൾ.
sfn error: no target: CITEREFOberling1984 ( help ) ↑ ↑ E. J. Brill's First Encyclopaedia of Islam, 1913–1936, M. Th Houtsma, p. 1035, 1987 ↑ ↑ ↑ ↑ ↑ Gaunt 2006 , പുറം.
sfn error: no target: CITEREFGaunt2006 ( help ) ↑ Hellot-Bellier 2018 , പുറങ്ങൾ.
117, 125.
sfn error: no target: CITEREFHellot-Bellier2018 ( help ) ↑ Hellot-Bellier 2018 , പുറം.
sfn error: no target: CITEREFHellot-Bellier2018 ( help ) 1 2 Gaunt 2006 , പുറം.
sfn error: no target: CITEREFGaunt2006 ( help ) ↑ Hellot-Bellier 2018 , പുറം.
sfn error: no target: CITEREFHellot-Bellier2018 ( help )
ഊർമിയ തടാകം ഇംഗ്ലീഷ് വിലാസം https://ml.wikipedia.org/wiki/Lake_Urmia ഉർമിയ തടാകത്തിന്റെ ഉപരിതലം കുറയുന്നു എമിറേറ്റ്സ് ഫ്ലൈറ്റ് EK015 ൽ നിന്ന് NW ഇറാനിലെ ഉർമിയ തടാകം
വടക്ക് പടിഞ്ഞാറൻ ഇറാനിലെ ഒരു ലവണജല തടാകമാണ് ഊർമിയ തടാകം .
( Lake Urmia പേർഷ്യൻ : Daryāche-ye Orūmiye دریاچه ارومیه , Azerbaijani : Urmiya gölü اورمیا ﮔﺆﻟﻮ ).
ഇറാൻ- തുർക്കി അതിർത്തിക്ക് സമീപമായാണ് ഈ തടാകം സ്ഥിതിചെയ്യുന്നത്
ഇറാനിലെ ഈസ്റ്റ് അസർബൈജാൻ , വെസ്റ്റ് അസർബൈജാൻ പ്രവിശ്യകൾക്കിടയിൽ കാസ്പിയൻ കടലിന്റെ തെക്ക് ഭാഗത്തിനു പടിഞ്ഞാറായി സ്ഥിതിചെയ്യുന്നു.
ഇതിന്റെ പൂർണ്ണവലിപ്പത്തിൽ മദ്ധ്യപൂർവേഷ്യയിലെ ഏറ്റവും വലിയ തടാകവും ലോകത്തിലെ ഏറ്റവും വലിയ ആറാമത്തെ ലവണജലതടാകവുമായിരുന്നു.
ഇതിലേക്കൊഴുകുന്ന നദികളിൽ അണക്കെട്ടുകൾ നിർമ്മിച്ചതിനാലും സമീപപ്രദേശങ്ങളിൽനിന്നും ഭൂഗർഭജലം പമ്പ് ചെയ്യുന്നതിനാലും ഈ തടാകത്തിന്റെ വലിപ്പം നേരത്തെയുണ്ടായിരുന്നതിന്റെ പത്ത് ശതമാനമായി ചുരുങ്ങിയിട്ടുണ്ട്.
2008 നവംബറിൽ തുറന്ന ലേക്ക് ഊർമിയ പാലം ഈസ്റ്റ് അസർബൈജാനിലെയും വെസ്റ്റ് അസർബൈജാനിലെയും പ്രധാന പട്ടണങ്ങളായ ഊർമിയ , തബ്രീസ് എന്നി പട്ടണങ്ങളെ ബന്ധിപ്പിക്കുന്നു.
ഊർമിയ തടാകത്തിലെ ജലത്തിലെ ധന അയോണുകളിൽ Na + , K + , Ca 2+ , Li + and Mg 2+ എന്നിവയും ഋണ അയോണുകളിൽ  Cl − , SO 4 2− , HCO 3 − എന്നിവയും ഉൾപ്പെടും.
കറിയുപ്പിന്റെ സാന്ദ്രത സാധാരണ സമുദ്രജലത്തിലെ സാന്ദ്രതയുടെ നാല് ഇരട്ടിയാണ് .
തടാകത്തിന്റെ ദക്ഷിണ ഭാഗത്ത് ആഴം കുറവായതിനാൽ ബാഷ്പീകരണ നിരക്ക് കൂടുതലാണ്, അതിനാൽ ഉത്തര ഭാഗത്തേതിനെ അപേക്ഷിച്ച് താരതമ്യേന ലവണ സാന്ദ്രത കൂടുതലുമാണ് .
ബി.സി ഒൻപതാം ശതകത്തിനെ അസീറിയൻ രേഖകളിലാണ് ഊർമിയ തടാകത്തിനെക്കുറിച്ച് ഇന്ന് ലഭ്യമായ ആദ്യ പരാമർശങ്ങളുള്ളത്.
മാന്നായിയൻ രാജവംശം ഈ തടാകത്തിന് സമീപമായിരുന്നു.
ഊർമിയ തടാകത്തിന്റെ തെക്കുഭാഗത്തുള്ള ഹസൻലുവിൽ കാണപ്പെടുന്ന അവശിഷ്ടങ്ങൾ ഈ രാജവംശകാലത്തേതാണെന്ന് കരുതപ്പെടുന്നു.
കഴിഞ്ഞ അഞ്ഞൂറ് വർഷങ്ങൾക്കിടയിൽ ഈ തടാകത്തിനു സമീപമായി ഇറാനിയൻ , കുർദ്ദിഷ് , അസ്സീറിയൻ , അർമീനിയൻ , അസേറീകൾ എന്നീ വംശക്കാർ താമസിക്കുന്നുണ്ട്.
ഊർമിയ തടാകത്തിന്റെ ആദ്യകാല പരാമർശങ്ങളിലൊന്ന് ഒൻപതാം നൂറ്റാണ്ടിലെ അസീറിയൻ രേഖകളിൽ നിന്നാണ്.
അവിടെ, ഷാൽമനേസർ മൂന്നാമന്റെ (ക്രി.മു. 858–824) രേഖകളിൽ ഊർമിയ തടാകത്തിന്റെ പ്രദേശത്ത് പാർസുവസ് (അതായത് പേർഷ്യക്കാർ), മാതായ് (അതായത് മിതാനി) എന്നീ രണ്ട് പേരുകൾ പരാമർശിക്കപ്പെടുന്നു.
ഇവ സ്ഥലങ്ങളെയോ ഗോത്രങ്ങളെയോ അല്ലെങ്കിൽ തുടർന്നുള്ള വ്യക്തിഗത പേരുകളുടെയും "രാജാക്കന്മാരുടെയും" പട്ടികയുമായി അവരുടെ ബന്ധം എന്തായിരുന്നുവെന്ന് പൂർണ്ണമായും വ്യക്തമല്ല.
എന്നാൽ മാതായികൾ മേദ്യന്മാരായിരുന്നു .
ഭാഷാപരമായി പാർസുവ എന്ന പേര് പഴയ പേർഷ്യൻ പദമായ പാർസയുമായി ഒരു അക്കീമെനിഡ് എത്‌നോളിംഗ്വിസ്റ്റിക് പദവി പൊരുത്തപ്പെടുന്നു.
ഈ തടാകത്തിൽ ഏകദേശം 120 ദ്വീപുകൾ ഉണ്ട് .
ഷാഹി ദ്വീപായിരുന്നു അവയിലെ ഏറ്റവും വലിയത്, എന്നാൽ തടാകത്തിലെ ജലനിരപ്പ് താഴ്ന്നപ്പോൾ ഈ ദ്വീപ് ഒരു ഉപദ്വീപായി മാറി.
മന്നായൻ സാമ്രാജ്യത്തിന്റെ കേന്ദ്രമായിരുന്നു തടാകം.
തടാകത്തിന്റെ തെക്കുവശത്തായിരുന്നു ഹസൻലുവിന്റെ തകർന്നടിഞ്ഞ കുന്നിനെ പ്രതിനിധീകരിക്കുന്ന മന്നിയൻ അധിവസിത പ്രദേശം.
ഇറാനിയൻ ജനതയായ മാറ്റിയാനി അല്ലെങ്കിൽ മാറ്റിയേനി, സിത്തിയൻ , ശകർ , സർമാഷ്യൻ , സിമ്മേറിയൻ എന്നിങ്ങനെ പലതരത്തിൽ തിരിച്ചറിഞ്ഞവരാണ് മന്നയെ കീഴടക്കിയത്.
തടാകത്തിൽ നിന്നോ ആളുകളിൽ നിന്നോ ജനങ്ങളിൽ നിന്നോ തടാകത്തിന്റെ പേര് സ്വീകരിച്ചോ എന്ന് വ്യക്തമല്ല, പക്ഷേ രാജ്യം തടാകത്തിന് ലാറ്റിൻ പേര് മാറ്റിയീൻ അല്ലെങ്കിൽ മാറ്റിയാൻ എന്ന് നൽകി.
ഈ തടാകത്തിലേക്ക് പതിമൂന്നോളം നദികളും അരുവികളും വന്നുചേർന്നുണ്ടെങ്കിലും ബഹിർഗമന മാർഗ്ഗമൊന്നുമില്ല, ബാഷ്പീകരണം നിമിത്തമാണ് ജലനഷ്ടം നടക്കുന്നത്.
സാറിനെ നദി , സിമിനെ നദി എന്നീ നദികളാണ് വന്നുചേരുന്ന ജലത്തിന്റെ പകുതിയും ലഭ്യമാക്കുന്നത്.
ഊർമ്മിള (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Urmila_(disambiguation)
ഊർമ്മിള എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഊർമ്മിള - രാമായണത്തിലെ കഥാപാത്രം ഊർമ്മിള ഉണ്ണി - മലയാളചലച്ചിത്രനടി ഉർമിള മാതോന്ദ്കർ - ബോളിവുഡ് ചലച്ചിത്രനടി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഊർമ്മിള പവാർ ഊർമ്മിള പവാർ പൂനെയിലെ സാവിത്രി ഭായി ഫൂലെ യൂണിവേഴ്സിറ്റിയിൽ.
മറാത്തിഭാഷയിലെഴുതുന്ന ദളിത് എഴുത്തുകാരിയും സ്ത്രീ ശാക്തീകരണ പ്രസ്ഥാനത്തിന്റെ മുൻ നിരക്കാരിയുമാണ് ഊർമ്മിള പവാർ .
ഒരു ദളിത് സ്ത്രീയുടെ ജീവിതം എത്രമാത്രം സഹനങ്ങളും ദുരിതങ്ങളും നിറഞ്ഞതാണെന്നും അവളുടെ സ്വത്വം പണിതെടുക്കൽ എന്തുമാത്രം ദുഷ്കരമാണെന്നും അവരുടെ കൃതികൾ ഓർമ്മപ്പെടുത്തുന്നു.
ഇബ്രാഹിംവാൾ തരാഫ്
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഇബ്രാഹിംവാൾ തരാഫ് .
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഇബ്രാഹിംവാൾ തരാഫ് സ്ഥിതിചെയ്യുന്നത്.
ഇബ്രാഹിംവാൾ തരാഫ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഇബ്രാഹിംവാൾ തരാഫ് ൽ 4 വീടുകൾ ഉണ്ട്.
ആകെ ജനസംഖ്യ 16 ആണ്.
ഇതിൽ 10 പുരുഷന്മാരും 6 സ്ത്രീകളും ഉൾപ്പെടുന്നു.
ഇബ്രാഹിംവാൾ തരാഫ് ലെ സാക്ഷരതാ നിരക്ക് 0 ശതമാനമാണ്.
ഇബ്രാഹിംവാൾ തരാഫ് ലെ 6 വയസ്സിനു താഴെയുള്ള കുട്ടികളുടെ എണ്ണം 5 ആണ്.
ഇത് ഇബ്രാഹിംവാൾ തരാഫ് ലെ ആകെ ജനസംഖ്യയുടെ 31.25 ശതമാനമാണ്.
ഇതിൽ 7 പുരുഷന്മാരും 1 സ്ത്രീയും ആണ്.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 4 - - ജനസംഖ്യ 16 10 6 കുട്ടികൾ (0-6) 5 2 3 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 0 % 62.5 % 37.5 % ആകെ ജോലിക്കാർ 8 7 1 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഇബ്രാഹിം മഖാം 7.
ഇബ്രാഹിം മഖാം
മക്കയിലെ മസ്ജിദുൽ ഹറമിന്റെ മുറ്റത്ത്, കഅ്ബയുടെ കവാടത്തിന്റെ മുമ്പിലായി, കിഴക്കു വശത്തുള്ള ഭാഗവും അവിടെ സൂക്ഷിച്ച കല്ലിനെയുമാണ് ഇബ്രാഹീം മഖാം എന്ന് പറയുന്നത്.
കഅ്ബയുടെ ചുമരിൽ നിന്നും 20 മുഴം അകലെയായിട്ടാണ് ഇതിൻറെ സ്ഥാനം.
ഇബ്‌റാഹീം നബി (അ)നിന്ന സ്ഥലം എന്നാണ് ഇതിൻറെ അറബി ഭാഷാർത്ഥം.
ഇബ്രാഹിം നബിയും മകൻ ഇസ്മാഈൽ നബിയും കഅ്ബ നിർമ്മിക്കുന്ന വേളയിൽ, ചുമരിന്റെ പൊക്കം കൂടി വന്നപ്പോൾ ഇബ്‌റാഹീം നബി നിൽക്കാൻ ഉപയോഗിച്ച കല്ലാണിതെന്നതാണ് പ്രബലമായ അഭിപ്രായം.
ഇമാം ബുഖാരി ഇബ്‌നു അബ്ബാസിൽ നിന്ന് റിപ്പോർട്ട് ചെയ്യുന്ന ഹദീസ് ഈ മഖാമിനെ പരിചയപ്പെടുത്തുന്നത് ഇബ്രാഹീം നബി കഅ്ബാ നിർമ്മാണ വേളയിൽ ഉപയോഗിച്ച കല്ലെന്നാണ്.
ഇസ് മാഈൽ നബിയാണ് പിതാവിന് നിൽക്കാൻ വേണ്ടി ആ കല്ല് കൊണ്ടു വന്നത്.
ഇബ്‌റാഹീം നബി പടവിന്ന് വേണ്ടി നിൽക്കാൻ ഉപയോഗിക്കുകയും ഓരോ ചുമര് തീരുമ്പോഴും അടുത്ത സ്ഥാനത്തേക്ക് ആവശ്യാനുസൃതം നീക്കുകയും ചെയ്തു.
അങ്ങനെ അദ്ദേഹത്തിന്റെ കാല്പാടുകൾ ആ കല്ലിൽ വ്യക്തമായി കാണുന്ന രൂപത്തിൽ പതിയുകയുണ്ടായി.
ഇബ്രാഹീം മഖാമിന് സമീപമുള്ള പ്രാർത്ഥന
ഉംറയിലും ഹജ്ജിലും കഅ്ബ പ്രദക്ഷിണത്തിന് ശേഷം ഈ മഖാമിന്റെ പിന്നിൽ നിന്ന് രണ്ടുറകഅ്ത്ത് നമസ്‌കരിക്കാറുണ്ട്.
ഇത് പ്രവാചക ചര്യയായി തുടർന്ന് പോരുന്നു.
കഅ്ബ പ്രദക്ഷിണം ചെയ്യുമ്പോൾ കഅ്ബയുടെയും മഖാമിന്റെയും ഇടയിലായിട്ടാണ് ചെയ്യേണ്ടത്.
ത്വവാഫ് ചെയ്യുന്ന ആളുടെ ഇടതുഭാഗത്ത് കഅ്ബയും വലതുഭാഗത്ത് മഖാമും ആകുന്ന വിധത്തിലാകുക എന്നതെല്ലാം ഇതിൻറെ പ്രധാന്യം എടുത്തുകാണിക്കുന്നു.
കഅബ പ്രദക്ഷിണവും മഖാമും
കഅബ പ്രദക്ഷിണ സമയത്ത് തിരക്ക് കുറക്കാൻ മഖാമു ഇബ്‌റാഹീമിന് സ്ഥാനമാറ്റം നടത്താതെ പ്രദക്ഷിണം ചെയ്യുന്ന മതാഫിൻറെ വ്യാപ്തി വർദ്ധിപ്പിച്ചിരുന്നു.
സംസം കിണറിന്റെ മുകളിൽ ഉണ്ടായിരുന്ന കെട്ടിടം പൊളിച്ചു നീക്കിയാണ് വികസിപ്പിച്ചത്.
അവലംബം ↑ Al-Ihsan fi Taqrib Sahih ibn Hibban (3710); al-Sunan al-Kubra li al-Baihaqi, 5/75, Hadis Sahih.
↑ വിശുദ്ധ ഖുർആൻ-അധ്യായം 125 ↑ ഖുർആൻ - (ആലു ഇംറാൻ 96,97) ↑ Al-Jami' al-Lathif, halaman 20; Syifa' al-Gharam, 1/202; Mutsir al-Gharam, halaman 173.
ഇബ്രാഹിം ലോധി ഇംഗ്ലീഷ് വിലാസം https://ml.wikipedia.org/wiki/Ibrahim_Lodi
സിക്കന്തൻ ലോധിയുടെ മകനാണ് ഇബ്രാഹിം ലോധി.
1517ൽ സിക്കന്തറിന്റെ മരണശേഷം ഇബ്രാഹിം ലോധിയാണ് ഡൽഹിയുടെ സുൽത്താനായി ചുമതലയേറ്റത്.
ലോധി രാജവംശത്തിലെ അവസാന ഭരണാധികാരിയാണ് ഇബ്രാഹിം ലോധി
ഇബ്രാഹിം വെങ്ങര ഇംഗ്ലീഷ് വിലാസം https://ml.wikipedia.org/wiki/Ibrahim_Vengara
നാടകകൃത്ത് , നാടക, ചലച്ചിത്ര നടൻ എന്നീ നിലകളിൽ പ്രശസ്തനാണ്‌ ഇബ്രാഹിം വെങ്ങര .
1941 ഓഗസ്റ്റ് 1 ന്‌ കണ്ണൂർ ജില്ലയിലെ വെങ്ങര എന്ന പ്രദേശത്ത് സൈതം മാടത്ത് ആലിക്കുഞ്ഞിയുടേയും ആമിനായുടേയും മകനായി ജനിച്ചു.
50ൽ പരം റേഡിയോ നാടകങ്ങൾ, 25ൽ കൂടുതൽ നാടകങ്ങൾ , 20ഓളം ഏകാങ്കനാടകങ്ങൾ എന്നിവ രചിച്ചിട്ടുണ്ട് .
വെങ്ങര മാപ്പിള യു.പി. സ്‌കൂളിൽ ചേർന്ന് പഠനം ആരംഭിച്ചെങ്കിലും രണ്ടുവർഷംകൊണ്ട് പഠനം മുടങ്ങി.
പിന്നീട് തളിപ്പറമ്പ് പബ്ലിക് ലൈബ്രറിയുടെ ആഭിമുഖ്യത്തിൽ നടന്നുവന്നിരുന്ന വയോജന വിദ്യാലയത്തിൽ നിന്നാണ് മലയാളം എഴുതാനും വായിക്കാനും പഠിച്ചത്.
13-ാം വയസ്സിൽ നാടുവിട്ടു.
ഇന്ത്യയുടെ വിവിധ ഭാഗങ്ങളിൽ ചെയ്യാവുന്ന ജോലികളെല്ലാം ചെയ്തുജീവിച്ചു.
1962 മുതൽ നാടകപ്രസ്ഥാനവുമായി ബന്ധപ്പെട്ടു.
ആദ്യനാടകമായ ആർത്തി 1965ൽ അഖില കേരള നാടകമത്സരത്തിൽ ഒന്നാം സമ്മാനം നേടുകയുണ്ടായി.
തൃശൂർ ശില്പി, കോഴിക്കോട് സംഗമം എന്നീ നാടകസമിതികളിൽ പ്രവർത്തിച്ചിട്ടുണ്ട്.
ഭൂതവനം എന്ന നാടകം രചിച്ചതിന്‌ അടിയന്തരാവസ്ഥക്കാലത്ത് ജയിൽവാസം അനുഭവിച്ചിട്ടുണ്ട് .
1989 - '90 , 1992 - '93 കാലഘട്ടങ്ങളിൽ ആകാശവാണിയുടെ ആഭിമുഖ്യത്തിൽ നടന്ന റേഡിയോനാടകമത്സരങ്ങളിൽ ഏഴിൽ ചൊവ്വ , ഉപഹാരം എന്നീ നാടകങ്ങൾക്ക് ഒന്നാം സ്ഥാനം ലഭിച്ചിട്ടുണ്ട്.
ഈ നാടകങ്ങൾ ഭാരതത്തിലെ 14 ഭാഷകളിൽ വിവർത്തനം ചെയ്യുകയും പ്രക്ഷേപണം നടത്തുകയും ചെയ്തു കേരള സംഗീതനാടക അക്കാദമി അംഗം, പുരോഗമന കലാസാഹിത്യ സംഘംസംസ്ഥാന സമിതി അംഗം, കോഴിക്കോട് ആകാശവാണിയിൽ പരിപാടികളുടെ ഉപദേശകസമിതി അംഗം, കേരള ഡ്രാമാ വർക്കേഴ്സ് വെൽഫെയർ അസോസിയേഷൻ സംസ്ഥാന സമിതി അംഗം, സ്വാതന്ത്ര്യ സുവർണ്ണജൂബിലി സംസ്ഥാന സമിതി അംഗം എന്നീ നിലകളിൽ പ്രവർത്തിച്ചിട്ടുണ്ട് .
പ്രധാന നാടകങ്ങൾ ആർത്തി ( 1965 )- അഖില കേരള നാടക മത്സരത്തിൽ ഒന്നാം സ്ഥാനം.
വാൽമീകം ( 1971 )- തുഞ്ചൻ നാടക മത്സരത്തിൽ 3 ഒന്നാം സമ്മാനങ്ങൾ.
ഉത്തരം ( 1982 )- തുഞ്ചൻ അവാർഡ്.
ഏഴിൽ ചൊവ്വ( 1989 - '90 )- ആകാശവാണി റേഡിയോ നാടകരചനാമത്സരത്തിൽ ഒന്നാം സ്ഥാനം. ഉപഹാരം( 1992 - '93 )- ആകാശവാണി റേഡിയോ നാടകരചനാമത്സരത്തിൽ ഒന്നാം സ്ഥാനം, 1995ൽ നാനാ അവാർഡ്.
പടനിലം( 1994 )- സംസ്ഥാന പ്രൊഫഷണൽ നാടകമത്സരത്തിൽ രണ്ടാം സ്ഥാനം.
1995 - '96ൽ ശക്തി അവാർഡ്, 1996ൽ കോഴിക്കോട് ഈസ്റ്റ് റോട്ടറിക്ലബ്ബ് അവാർഡ്.
മാളിക വീട് - നാനാ ഗ്യാലപ് പോൾ അവാർഡ്.
രാജസഭ - കേരള സാഹിത്യ അക്കാഡമി അവാർഡ് .
സംസ്ഥാന നാടകമത്സരത്തിൽ 5 ഒന്നാം സ്ഥാനം.
ആര്യ അവാർഡ്, ശ്രീമൂലനഗരം അവാർഡ്.
ഒരിതിഹാസകാവ്യം- കൊല്ലം ഫാസ് അവാർഡ്.
അവലംബം 1 2 3 4 ↑ ↑ കേരള സാഹിത്യ അക്കാദമി പുരസ്കാരം ലഭിച്ച നാടകങ്ങൾ .
ഇബ്റാഹീം ഇംഗ്ലീഷ് വിലാസം https://ml.wikipedia.org/wiki/Ibrahim_(sura)
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനാലാം അദ്ധ്യായമാണ്‌ ഇബ്രാഹീം .
സൂക്തങ്ങൾ : 52 മുൻപുള്ള സൂറ: റഅദ് ഖുർആൻ അടുത്ത സൂറ: ഹിജ്റ് സൂറത്ത്
(അദ്ധ്യായം) 14
ഇബ്റാഹീം അൽ നഖഈ
പ്രശസ്ത ഇസ്ലാമിക മതപണ്ഡിതനും ,നേതാവും, സൂഫിയും, താബിഉകളിൽ പെട്ട ആളുമായ  ' ഇബ്റാഹീം അൽ നഖഈ ഇറാഖിലെ കൂഫ നാട്ട്കാരനാണ്.
ഹിജറ 47 ജനിച്ചു.
37 ആണെന്നും അഭിപ്രായമുണ്ട് .
അൽഖമഹ് ബിൻ ഖയിസ് അൽ നഖായി യുടെ സഹോദര പുത്രനാണ്.
താബിഈ പ്രമുഖരായ യസിദ് അൽനഖഈയുടെ മകളും അസ്വവദ് അബ്ദുറഹ്മാൻ എന്നിവരുടെ സഹോദരിയുമായ മലീകയാണ് മാതാവ്.
ആയിഷ ബീവിയെ പോലെ ഒരുപാട്   സ്വഹാബികളെ കണ്ടിട്ടുണ്ടെങ്കിലും അവരിൽ നിന്നും ഹദീസ് റിപ്പോർട്ട് ചെയ്തതായിട്ട് അറിവില്ല.
ചെറുപ്പത്തിൽ തൻറെ പിതൃ സഹോദരനോടൊപ്പം ഹജ്ജ്  തീർത്ഥാടനത്തിന് പോയപ്പോൾ ആണ് ആയിഷ ബീവിയെ കണ്ടുമുട്ടിയത്.
വലീദ് ബിൻ അബ്ദുൾ മാലിക് ന്റെ ഭരണ കാലത്ത് 49 വയസ്സിൽ  അദ്ദേഹം വഫാത്തായി.
↑ أغلق[1] سير أعلام النبلاء» الطبقة الثانية» إبراهيم النخعي ↑ 2] الطبقات الكبرى لابن سعد- إبراهيم النخعي
ഇബ്രാഹിം സുലൈമാൻ അൽ റുബായിഷ് ഇംഗ്ലീഷ് വിലാസം https://ml.wikipedia.org/wiki/Ibrahim_Sulayman_Muhammad_Arbaysh
സൗദി അറേബ്യൻ സ്വദേശിയും അൽഖയ്ദ നേതാവാണെന്ന് സംശയിക്കപ്പെടുന്നയാളുമാണ് ഇബ്രാഹിം സുലൈമാൻ അൽ റുബായിഷ് (ജനനം : 7 ജൂലൈ 1979).
അൽ ഖ്വായ്ദയുമായുള്ള ബന്ധത്തിന്റെ പേരിൽ ഗ്വാണ്ടനാമോ ജയിലിൽ തടവിൽ കഴിഞ്ഞു.
തടവിൽ കിടക്കുമ്പോളെഴുതിയ 'ഓഡ് ടു ദ സീ' എന്ന കവിത പ്രശസ്തമായി.
2013ൽ കാലിക്കറ്റ് സർവകലാശാല മൂന്നാം സെമസ്റ്റർ ബിരുദ വിദ്യാർഥികൾക്കുള്ള ഇംഗ്ലീഷ് പാഠപുസ്തകത്തിൽ ഈ കവിത ഉൾപ്പെടുത്തി.
അമേരിക്കൻ മനുഷ്യാവകാശ പ്രവർത്തകനായ മാർക് ഫാൽകോഫ് എഡിറ്റുചെയ്ത് 2007-ൽ പ്രസിദ്ധീകരിച്ച 'പോയംസ് ഫ്രം ഗ്വാണ്ടനാമോ'(Poems from Guantanamo:the Detainees Speak) എന്ന കവിതാസമാഹാരത്തിൽപ്പെട്ട 'ഓഡ് ടു ദ സീ'(Ode to the Sea) എന്ന കവിത കാലിക്കറ്റ് സർവകലാശാലയുടെ പുസ്തകത്തിൽ ഉൾപ്പെടുത്തുകയായിരുന്നു.
വിവാദത്തെത്തുടർന്ന് കവിത ഇനി പഠിപ്പിക്കേണ്ടതില്ലെന്നും അടുത്ത പതിപ്പ് മുതൽ അത് പുസ്തകത്തിൽ നിന്ന് പിൻവലിക്കാനും  സർവകലാശാല തീരുമാനിച്ചു.
എന്നാൽ കവിയുടെ രാഷ്ട്രീയം ഇത്തരം സന്ദർഭങ്ങളിൽ പ്രസക്തമല്ലെന്നും കവിത പിൻവലിച്ച നടപടി അപലപനീയമാണെന്നും രാഷ്ട്രീയ സാഹിത്യ സാംസ്കാരിക രംഗത്തെ നിരീക്ഷകന്മാർ അഭിപ്രായപ്പെട്ടിട്ടുണ്ട് അവലംബം ↑ {{ cite news }} : Check date values in: | accessdate= and | date= ( help ) ↑ ↑ http://www.madhyamam.com/weekly/2351 "ബുദ്ധിജീവികൾ വിക്കുമ്പോൾ"-ടി.
പി. രാജീവൻ,മാധ്യമം ആഴ്ചപ്പതിപ്പ് 2013 ആഗസ്റ്റ് 12 ,വോള്യം 16 ↑ ഗ്വണ്ടാനമോയുടെ യുക്തി-ഡോ.
വി.സി. ഹാരിസ് മാധ്യമം ആഴ്ചപ്പതിപ്പ് 2013 ആഗസ്റ്റ് 12 ,വോള്യം 16 ↑ http://www.nalamidam.com/archives/18472 ↑ http://www.doolnews.com/writers-against-calicut-universitys-action-against-rubais-poem-malayalam-news-252.html ↑ പുറം കണ്ണികൾ A Poem From Guantánamo: “Ode to the Sea” by Ibrahim al-Rubaish Andy Worthington
ഇബ്രാഹിം സുലൈമാൻ സേട്ട് ഇംഗ്ലീഷ് വിലാസം https://ml.wikipedia.org/wiki/Ebrahim_Sulaiman_Sait
മുൻ പാർലമെന്റ് അംഗവും ഇന്ത്യൻ നാഷനൽ ലീഗിന്റെ അധ്യക്ഷനും ന്യൂനപക്ഷവകാശങ്ങൾക്കായി പോരാടിയ പ്രഗൽഭനായ ദേശീയനേതാവുമായിരുന്നു ഇബ്രാഹിം സുലൈമാൻ സേട്ട് .
നിരവധി വർഷങ്ങൾ മുസ്ലിം ലീഗിന്റെ സമുന്നതനേതാവായി പ്രവർത്തിച്ച അദ്ദേഹം ബാബരി മസ്ജിദ് ധ്വംസനാനന്തരം മുസ്ലിം ലീഗുമായി വഴിപിരിഞ്ഞ് ഇന്ത്യൻ നാഷനൽ ലീഗ് സ്ഥാപിച്ചു.
മഞ്ചേരി , പൊന്നാനി , കോഴിക്കോട് എന്നിവിടങ്ങളിൽ നിന്നായി 35 വർഷക്കാലം ലോകസഭാംഗമായി പ്രവർത്തിച്ചു.
2005 ൽ മരണമടഞ്ഞു.
മഹ്ബൂബെ മില്ലത്ത് എന്ന് ന്യൂനപക്ഷങ്ങൾ അദ്ദേഹത്തെ സ്നേഹപൂർവം വിളിച്ചു.
കച്ചി മേമൻ വിഭാഗത്തിൽ പെടുന്ന ആളാണ് സുലൈമാൻ സേട്ട്.
1922 നവംബർ 3 ന് മൈസൂരിൽ നിന്ന് ബംഗ്ലുരുവിൽ സ്ഥിരതാമസമാക്കിയ ഒരു സമ്പന്ന വ്യാപാരകുടുംബത്തിലാണ് ഇബ്രാഹിം സുലൈമാൻ സേട്ട് ജനിച്ചത്.
പിതാവ് മുഹമ്മദ് സുലൈമാൻ.
മാതാവ് സൈനബ് ബായ്.
സുലൈമാൻ സേട്ടുവിന്റെ മാതാവ് കേരളത്തിലെ തലശ്ശേരി സ്വദേശിനിയാണ്.
സാമ്പത്തിക ശാസ്ത്രത്തിലും ചരിത്രത്തിലും ബിരുദമെടുത്ത സേട്ട് മൈസൂരിലേയും കോലാറിലേയും കോളേജുകളിൽ അദ്ധ്യാപകനായി ജോലിചെയ്തു.
സർക്കാർ ജോലിക്കാർ രാഷ്ട്രീയത്തിൽ ഇടപെടുന്നത് തടയപ്പെട്ടപ്പോൾ സേട്ട് തന്റെ ഉദ്യോഗം രാജിവെച്ചു.
കൊച്ചിക്കടുത്തുള്ള മട്ടാഞ്ചേരിയിലെ മർയം ബായിയാണ് സേട്ടുവിന്റെ പത്നി.
2005 ഏപ്രിൽ 27 ന്‌ അദ്ദേഹം മരണപ്പെട്ടു..
അദ്ദേഹം സ്ഥാപിച്ച ഇന്ത്യൻ നാഷണൽ ലീഗ് എന്ന പ്രസ്ഥാനം ഇപ്പോൾ എൽ ഡി എഫ് ‌ ഘടക കക്ഷിയായി പ്രവർത്തിച്ചു വരുന്നു ലോക് സഭ കാലഘട്ടവും പാർട്ടിയും തിരഞ്ഞെടുപ്പ് (വർഷം) ഫലം വോട്ടിങ്  ശതമാനം രാഷ്ട്രീയപാർട്ടി ലോകസഭാ മണ്ഡലം 1991 Won 53.08 ഇന്ത്യൻ യൂണിയൻ മുസ്ലിം ലീഗ് പൊന്നാനി ലോക്‌സഭാ നിയോജകമണ്ഡലം 1989 Won 49.84 ഇന്ത്യൻ യൂണിയൻ മുസ്ലിം ലീഗ് മഞ്ചേരി ലോക്‌സഭാ നിയോജകമണ്ഡലം 1984 Won 50.90 ഇന്ത്യൻ യൂണിയൻ മുസ്ലിം ലീഗ് മഞ്ചേരി ലോക്‌സഭാ നിയോജകമണ്ഡലം 1980 Won 53.61 ഇന്ത്യൻ യൂണിയൻ മുസ്ലിം ലീഗ് മഞ്ചേരി ലോക്‌സഭാ നിയോജകമണ്ഡലം 1977 Won 61.27 ഇന്ത്യൻ യൂണിയൻ മുസ്ലിം ലീഗ് മഞ്ചേരി ലോക്‌സഭാ നിയോജകമണ്ഡലം 1971 Won ഇന്ത്യൻ യൂണിയൻ മുസ്ലിം ലീഗ് കോഴിക്കോട് ലോക്‌സഭാ നിയോജകമണ്ഡലം 1967 Won ഇന്ത്യൻ യൂണിയൻ മുസ്ലിം ലീഗ് കോഴിക്കോട് ലോക്‌സഭാ നിയോജകമണ്ഡലം
ഇബ്രാഹിം മിക്കൽ ഇംഗ്ലീഷ് വിലാസം https://ml.wikipedia.org/wiki/Abe_Mickal
ഒരു ലെബനീസ്- അമേരിക്കൻ കോളേജ് ഫുട്ബോൾ കളിക്കാരനും ഡോക്ടറുമായിരുന്നു ഇബ്രാഹിം ഖലീൽ "അബെ" മിക്കൽ (c. 1912/1913 c. - സെപ്റ്റംബർ 20, 2001) .
ലൂസിയാന സ്റ്റേറ്റ് യൂണിവേഴ്‌സിറ്റിയിലെ എൽഎസ്‌യു ടൈഗേഴ്‌സ് ഫുട്‌ബോൾ ടീമിനായി അദ്ദേഹം ഹാഫ്ബാക്ക് ആയി കളിച്ചു.
അവിടെ പാസിംഗ് വൈദഗ്ധ്യത്തിനും പ്ലേ-മേക്കിംഗ് കഴിവിനും അദ്ദേഹം ശ്രദ്ധേയനായിരുന്നു.
ഇത് അദ്ദേഹത്തിന് "മിറക്കിൾ മിക്കൽ" എന്ന വിളിപ്പേര് നേടിക്കൊടുത്തു.
ടീമിന്റെ പ്രാഥമിക പണ്ടറും പ്ലേസ്‌കിക്കറും കൂടിയായിരുന്നു അദ്ദേഹം.
മൂന്ന് തവണ ഓൾ-സൗത്ത് ഈസ്റ്റേൺ കോൺഫറൻസ് (എസ്ഇസി) തിരഞ്ഞെടുക്കപ്പെട്ട, മിക്കൽ 1933-ൽ എൽ.എസ്.യുവിനെ തോൽവിയില്ലാത്ത സീസണിലേക്കും 1935-ൽ ഒരു കോൺഫറൻസ് ചാമ്പ്യൻഷിപ്പിലേക്കും ഷുഗർ ബൗളിലേക്കും നയിച്ചു.
1936-ൽ മിക്കൽ ഒരു കോളേജ് ഓൾ-സ്റ്റാർ ടീമിനായി ക്വാർട്ടർബാക്ക് കളിച്ചു.
അത് ഒരു പ്രൊഫഷണൽ ടീമിനെ പരാജയപ്പെടുത്താൻ കോളേജ് കളിക്കാരുടെ ആദ്യ ടീമായിരുന്നു.
1936-ലെ എൻഎഫ്എൽ ഡ്രാഫ്റ്റിൽ തിരഞ്ഞെടുക്കപ്പെട്ടെങ്കിലും അദ്ദേഹം പ്രൊഫഷണലായി കളിച്ചില്ല.
1937-ൽ എൽ‌എസ്‌യു അത്‌ലറ്റിക് ഹാൾ ഓഫ് ഫെയിമിലെ ചാർട്ടർ അംഗമായിരുന്നു മിക്കൽ.
1967-ൽ കോളേജ് ഫുട്‌ബോൾ ഹാൾ ഓഫ് ഫെയിമിൽ ഉൾപ്പെടുത്തി.
ഫുട്ബോളിന് പുറമേ, മിക്കൽ എൽ‌എസ്‌യുവിന്റെ റിസർവ് ഓഫീസേഴ്‌സ് ട്രെയിനിംഗ് കോർപ്‌സിലെ (ആർ‌ഒ‌ടി‌സി) കേഡറ്റായിരുന്നു.
പ്രീ-മെഡ് ക്ലബ്ബിലെയും ഡിബേറ്റ് ടീമിലെയും അംഗമായിരുന്നു.
സീനിയർ എന്ന നിലയിൽ സർവകലാശാലയുടെ വിദ്യാർത്ഥി സംഘടനയുടെ പ്രസിഡന്റായിരുന്നു.
വിദ്യാർത്ഥിയായിരിക്കെ, യു.എസ് സെനറ്റർ അദ്ദേഹത്തിന് ലൂസിയാന സ്റ്റേറ്റ് സെനറ്റിൽ സീറ്റ് വാഗ്ദാനം ചെയ്തു.
കൂടാതെ എൽ.എസ്.യു പിന്തുണക്കാരനായ ഹ്യൂയ് ലോംഗ് അത് നിരസിച്ചു.
1940-ൽ അദ്ദേഹം മെഡിക്കൽ ബിരുദം നേടി.
രണ്ടാം ലോകമഹായുദ്ധത്തിൽ സേവനമനുഷ്ഠിച്ച ശേഷം, പ്രസവചികിത്സയിലും ഗൈനക്കോളജിയിലും ആജീവനാന്ത ജീവിതം ആരംഭിച്ചു.
ഇരുപത് വർഷത്തിലേറെയായി എൽഎസ്‌യു മെഡിക്കൽ സ്‌കൂൾ OB/GYN വിഭാഗത്തിന്റെ ഹെഡ് പ്രൊഫസറായി അദ്ദേഹം സേവനമനുഷ്ഠിച്ചു.
വിദ്യാർത്ഥിയായിരിക്കുമ്പോഴും അതിനുശേഷവും വിവിധ സർവ്വകലാശാലാ കാര്യങ്ങളിൽ സജീവമായി ഏർപ്പെട്ടിരുന്ന മിക്കലിനെ 1980-ൽ LSU യുടെ "പൂർവ വിദ്യാർത്ഥി" ആയി ആദരിച്ചു.
Notes അവലംബം External links ഫലകം:College Football HoF ഇബ്രാഹിം മിക്കൽ at Find a Grave
ഇബ്രാഹിം റൈസി
സയ്യിദ് ഇബ്രാഹിം റൈസൊൾ സദതി ( പേർഷ്യൻ سید ابراهیم ) ജനനം: ഡിസംബർ 14, 1960.
മരണം: 19 May 2024) അഥവാ ഇബ്രാഹിം റൈസി , ഇംഗ്ലീഷ്: Ebrahim Raisi .
ഇറാന്റെ എട്ടാമത്തെ പ്രസിഡന്റ് ആയിരുന്നു.
അദ്ദേഹം ഒരു യാഥാസ്ഥിതിക പ്രിൻസിപലിസ്റ്റ് രാഷ്ട്രീയക്കാരനും ജൂറിസ്റ്റുമായിരുന്ന അദ്ദേഹം 2021 ഇറാൻ പ്രസിഡൻഷ്യൽ തിരഞ്ഞെടുപ്പിൽ   വിജയിച്ച് രാഷ്ട്രത്തലവനായി.
ഇറാനിലെ നീതിന്യായ വ്യവസ്ഥയിൽ ഡെപ്യൂട്ടി ചീഫ് ജസ്റ്റിസ് (2004–2014), അറ്റോർണി ജനറൽ (2014–2016), ചീഫ് ജസ്റ്റിസ് എന്നിങ്ങനെ നിരവധി പദവികളിൽ റെയ്സി സേവനമനുഷ്ഠിച്ചിട്ടുണ്ട്.
1980 കളിലും 1990 കളിലും ടെഹ്‌റാനിലെ പ്രോസിക്യൂട്ടർ, ഡെപ്യൂട്ടി പ്രോസിക്യൂട്ടർ എന്നീ നിലകളിൽ പ്രവർത്തിച്ചിരുന്ന അദ്ദേഹം ആയിരക്കണക്കിന് രാഷ്ട്രീയ വിമതരുടെയും തടവുകാരുടെയും വധശിക്ഷയ്ക്ക് മേൽനോട്ടം വഹിച്ചു.
2016 മുതൽ 2019 വരെ അസ്റ്റാൻ കുഡ്‌സ് റസാവി എന്ന ബോണിയാഡിന്റെ ചെയർമാനായിരുന്നു അദ്ദേഹം.
സൗത്ത് ഖൊറാസാൻ പ്രവിശ്യയിൽ നിന്നുള്ള വിദഗ്ധരുടെ അസംബ്ലി അംഗമാണ് അദ്ദേഹം.
2006 ലെ തിരഞ്ഞെടുപ്പിൽ ആദ്യമായി തിരഞ്ഞെടുക്കപ്പെട്ടു.
മഷാദ് വെള്ളിയാഴ്ച പ്രാർത്ഥനാ നേതാവും ഇമാം റെസ ദേവാലയത്തിലെ ഗ്രാൻഡ് ഇമാമും ആയ അഹ്മദ് അലമോൾഹോഡയുടെ മരുമകനാണ്.
യാഥാസ്ഥിതിക പോപ്പുലർ ഫ്രണ്ട് ഓഫ് ഇസ്ലാമിക് റെവല്യൂഷൻ ഫോഴ്‌സിന്റെ സ്ഥാനാർത്ഥിയായി റെയ്സി 2017 ൽ പ്രസിഡന്റ് സ്ഥാനത്തേക്ക് മത്സരിച്ചു.
നിലവിലെ പ്രസിഡന്റ് ഹസ്സൻ റൂഹാനിയോട് 57% മുതൽ 38.3% കണക്കിൽ തോറ്റു.
1988 ൽ ഇറാനിലെ ആയിരക്കണക്കിന് രാഷ്ട്രീയ തടവുകാരെ വധിക്കാൻ ഉത്തരവാദിയായ പ്രോസിക്യൂഷൻ കമ്മിറ്റിയിലെ നാലുപേരിൽ ഒരാളായിരുന്നു അദ്ദേഹം.
അതിനാൽ സർക്കാരിന്റെ എതിരാളികളും പാശ്ചാത്യ മാധ്യമങ്ങളിൽ ചിലരും "മരണ സമിതി" എന്ന്  മുദ്രകുത്തിയിട്ടുണ്ട്.
എക്സിക്യൂട്ടീവ് ഉത്തരവ് 13876 അനുസരിച്ച് യുഎസ് ഓഫീസ് ഓഫ് ഫോറിൻ അസറ്റ്സ് കൺട്രോൾ അദ്ദേഹത്തെ വിലക്കിയിരിക്കുന്നു.
അന്താരാഷ്ട്ര മനുഷ്യാവകാശ സംഘടനകളും ഐക്യരാഷ്ട്രസഭയുടെ പ്രത്യേക റിപ്പോർട്ടർമാരും മനുഷ്യരാശിക്കെതിരായ കുറ്റകൃത്യങ്ങളിൽ ആരോപിക്കപ്പെടുന്നു.
2021 ൽ 61.9% വോട്ടുകൾ നേടി റെയ്സി രണ്ടാമതും പ്രസിഡന്റ് സ്ഥാനത്തേക്ക് മത്സരിച്ച് കാലാവധി പരിമിതമായിരുന്ന ഹസ്സൻ റൂഹാനിക്ക് ശേഷം തിരഞ്ഞെടുക്കപ്പെട്ടു .
1960 ഡിസംബർ 14 ന് മാഷ്ഹദിലെ നൊഗാൻ ജില്ലയിലെ ഒരു പേർഷ്യൻ ക്ലറിക്കൽ കുടുംബത്തിലാണ് ഇബ്രാഹിം റെയ്സി ജനിച്ചത്.
പിതാവ് സയ്യിദ് ഹാജി അദ്ദേഹത്തിന് 5 വയസ്സുള്ളപ്പോൾ മരണമടഞ്ഞു.
വംശ പരമ്പര
അദ്ദേഹത്തിന്റെ വംശം, ഹുസൈൻ ഇബ്നു അലി (ഹുസൈനി) സയ്യിദുകളിൽ ഉൾപ്പെടുന്നു, അദ്ദേഹത്തിന് അലി ഇബ്നു ഹുസൈൻ സെയ്നുൽ ആബിദീൻ സയ്യിദുകളുമായി ബന്ധമുണ്ട്.
റെയ്സി തന്റെ പ്രാഥമിക വിദ്യാഭ്യാസം "ജാവേദിയ സ്കൂളിൽ" തീർത്തു; തുടർന്ന് ഹവ്സയിൽ ഇസ്ലാമിക്  (ഇസ്ലാമിക്-സെമിനാരി) പഠനം തുടങ്ങി.
പതിനഞ്ചാമത്തെ വയസ്സിൽ ഖും സെമിനാരിയിൽ നിന്ന് പഠനം ആരംഭിച്ചു.
തുടർന്ന് നവാബ് സ്കൂളിൽ കുറച്ചു കാലം പഠിക്കാൻ തീരുമാനിച്ചു.
അതിനുശേഷം അദ്ദേഹം ആയത്തുല്ലാഹ് സയ്യിദ് മുഹമ്മദ് മൂസവി നെഷാദ് സ്കൂളിൽ ചേർന്നു.
അവിടെ അദ്ദേഹം പഠിച്ചു.
കോം സെമിനാരിയിൽ വിദ്യാഭ്യാസം തുടരുന്നതിനായി 1975 ൽ അദ്ദേഹം "അയതോല്ല ബോറോജെർഡി സ്കൂളിൽ" ചേർന്നു.
സയ്യിദ് ഹുസൈൻ ബോറുജെർഡി, മുർത്വസ മുത്വഹരി, അബോൾ‌ഗാസെം ഖസാലി, ഹൊസൈൻ നൂറി ഹമദാനി, അലി മെഷ്കിനി, മോർട്ടെസ പസന്ദിദേ എന്നിവരുടെ വിദ്യാർത്ഥിയായിരുന്നു അദ്ദേഹം.
റെയ്സി തന്റെ "ഖരേജെഫെഖ്" (ബാഹ്യ-ഫിഖ്) സയ്യിദ് അലി ഖമേനി, മൊജ്‌താബ ടെഹ്‌റാനി എന്നിവർക്ക് കൈമാറി.
മൊത്തഹാരി സർവകലാശാലയിൽ നിന്ന് സ്വകാര്യ നിയമത്തിൽ ഡോക്ടറേറ്റ് ബിരുദം നേടിയതായി അദ്ദേഹം അവകാശപ്പെട്ടിട്ടുണ്ട് എന്നിരുന്നാലും, ഇത് തർക്കവിഷയമാണ്.
1980 കളിൽ ഇറാൻ ഇറാഖ് യുദ്ധകാലത്ത്.
പുരോഹിത പദവികൾ
ഈസ്റ്റ് ഇൻസ്റ്റിറ്റ്യൂട്ടിലെ അലക്സ് വതങ്കയുടെ അഭിപ്രായത്തിൽ റെയ്‌സിയുടെ “കൃത്യമായ മതപരമായ യോഗ്യത” ഒരു “വല്ലാത്ത പോയിന്റാണ്”.
ഇറാനിയൻ മാധ്യമങ്ങളുടെ അന്വേഷണത്തിന് മുമ്പ് "കുറച്ചു കാലത്തേക്ക്" അദ്ദേഹം തന്റെ സ്വകാര്യ വെബ്‌സൈറ്റിൽ "അയത്തോള" എന്ന് സ്വയം വിശേഷിപ്പിച്ചു.
എന്നിരുന്നാലും, വതങ്കയുടെ അഭിപ്രായത്തിൽ, മാധ്യമങ്ങൾ അദ്ദേഹത്തിന്റെ ഔപചാരിക മതവിദ്യാഭ്യാസത്തിന്റെ അഭാവവും യോഗ്യതാപത്രങ്ങളും പരസ്യപ്പെടുത്തി, അതിനുശേഷം മുകളിൽ പറഞ്ഞ പദവി വഹിക്കുമെന്ന് അവകാശപ്പെടുന്നത് റെയ്സി അവസാനിപ്പിച്ചു.
ഈ അന്വേഷണത്തിനും വിമർശനങ്ങൾക്കും ശേഷം അദ്ദേഹം "സ്വയം ഹൊജാത്-ഒസ്-ഇസ്ലാം" എന്ന് വിളിക്കുന്നു, ഇത് അയത്തോളയുടെ തൊട്ടുതാഴെയുള്ള ഒരു ക്ലറിക്കൽ പദവി ആണ്.
2021 ലെ പ്രസിഡന്റ് തിരഞ്ഞെടുപ്പിന് തൊട്ടുമുമ്പ് റെയ്സി സ്വയം ഒരു അയത്തോളയായി വീണ്ടും പ്രഖ്യാപിച്ചു.
നിയമജ്ഞനായി
1981 ൽ അദ്ദേഹത്തെ കരാജിന്റെ പ്രോസിക്യൂട്ടറായി നിയമിച്ചു.
പിന്നീട് ഹമദാൻ പ്രോസിക്യൂട്ടറായി നിയമിതനായി.
പരസ്പരം 300 കിലോമീറ്റർ അകലെയുള്ള രണ്ട് നഗരങ്ങളിൽ അദ്ദേഹം ഒരേസമയം സജീവമായിരുന്നു.
നാലുമാസത്തിനുശേഷം അദ്ദേഹത്തെ ഹമദാൻ പ്രവിശ്യയുടെ പ്രോസിക്യൂട്ടറായി നിയമിച്ചു.
1985 ൽ ടെഹ്‌റാനിലെ ഡെപ്യൂട്ടി പ്രോസിക്യൂട്ടറായി നിയമിതനായ അദ്ദേഹം തലസ്ഥാനത്തേക്ക് മാറി.
മൂന്നുവർഷത്തിനുശേഷം 1988 ന്റെ തുടക്കത്തിലും അദ്ദേഹത്തെ റുഹോള ഖൊമേനിയുടെ ശ്രദ്ധയിൽപ്പെടുത്തി.
ലോറെസ്റ്റാൻ, സെംനാൻ, കെർമാൻഷാ തുടങ്ങിയ ചില പ്രവിശ്യകളിലെ നിയമപരമായ പ്രശ്നങ്ങൾ പരിഹരിക്കുന്നതിന് അദ്ദേഹത്തിൽ നിന്ന് പ്രത്യേക വ്യവസ്ഥകൾ (ജുഡീഷ്യറിയിൽ നിന്ന് സ്വതന്ത്രമായി) ലഭിച്ചു.
1988 ലെ വധശിക്ഷ
1988 ലെ ഇറാനിയൻ രാഷ്ട്രീയ തടവുകാരുടെ വധശിക്ഷയിൽ ഉൾപ്പെട്ട നാല് വ്യക്തികളിൽ ഒരാളായി ഹുസൈൻ-അലി മൊണ്ടാസേരി റെയ്‌സിയെ തിരഞ്ഞെടുത്തു.
മോർട്ടെസ എസ്രാഹി (ടെഹ്‌റാൻ പ്രോസിക്യൂട്ടർ), ഹുസൈൻ-അലി നായേരി (ജഡ്ജി), മോസ്റ്റഫ പൗർമോഹമ്മദി (എവിനിലെ MOI പ്രതിനിധി) എന്നിവരാണ് മറ്റ് വ്യക്തികൾ.
ആദ്യ രണ്ട് പേരുടെ പേരുകൾ ഖൊമേനിയുടെ ക്രമത്തിൽ പരാമർശിച്ചിരിക്കുന്നു.
മുസ്തഫ പോർ മോഹമ്മദി തന്റെ പങ്ക് നിഷേധിച്ചുവെങ്കിലും റെയ്സി ഇതുവരെ ഇക്കാര്യത്തിൽ പരസ്യമായി പ്രതികരിച്ചിട്ടില്ല.
ഇറാനിലെ രാഷ്ട്രീയ തടവുകാരുടെ 1988 വധശിക്ഷ ഇറാനിലുടനീളമുള്ള രാഷ്ട്രീയ തടവുകാരുടെ വധശിക്ഷയുടെ ഒരു പരമ്പരയായിരുന്നു, ഇത് 1988 ജൂലൈ 19 മുതൽ ഏകദേശം അഞ്ച് മാസം വരെ നീണ്ടുനിന്നു.
കൊല്ലപ്പെട്ടവരിൽ ഭൂരിഭാഗവും ഇറാനിലെ പീപ്പിൾസ് മുജാഹിദിനെ പിന്തുണയ്ക്കുന്നവരായിരുന്നു, എന്നിരുന്നാലും ഫെഡിയൻ, ടുഡെ പാർട്ടി ഓഫ് ഇറാൻ (കമ്മ്യൂണിസ്റ്റ് പാർട്ടി) എന്നിവയുൾപ്പെടെ മറ്റ് ഇടതുപക്ഷ വിഭാഗങ്ങളെ പിന്തുണച്ചവരെയും വധിച്ചു..
ആംനസ്റ്റി ഇന്റർനാഷണലിന്റെ അഭിപ്രായത്തിൽ, "ആയിരക്കണക്കിന് രാഷ്ട്രീയ വിമതരെ ആസൂത്രിതമായി രാജ്യത്തുടനീളമുള്ള ഇറാനിയൻ തടങ്കലിൽ പാർപ്പിച്ചിരുന്നതും ഇറാനിലെ പരമോന്നത നേതാവ് പുറപ്പെടുവിച്ച ഉത്തരവ് അനുസരിച്ച് നിയമവിരുദ്ധമായി വധിച്ചതും രാജ്യത്തെ ജയിലുകളിലുടനീളം നടപ്പാക്കപ്പെട്ടതുമാണ്.
കൊല്ലപ്പെട്ടവരിൽ പലരും കൊല്ലപ്പെട്ടു.
ഈ സമയം പീഡനത്തിനും മറ്റ് ക്രൂരവും മനുഷ്യത്വരഹിതവും അപമാനകരവുമായ ചികിത്സയ്‌ക്കോ ശിക്ഷയ്‌ക്കോ വിധേയരായിരുന്നു.
ആധുനിക ഇറാനിയൻ ചരിത്രത്തിൽ മുൻ‌തൂക്കമില്ലാത്ത ഒരു രാഷ്ട്രീയ ശുദ്ധീകരണമായാണ് കൊലപാതകങ്ങളെ വിശേഷിപ്പിക്കുന്നത്.
വ്യാപ്തിയും കവർഅപ്പും കണക്കിലെടുത്ത്.
എന്നിരുന്നാലും, വധിക്കപ്പെട്ട തടവുകാരുടെ എണ്ണം തർക്കവിഷയമായി തുടരുന്നു.
ഡസൻ കണക്കിന് ബന്ധുക്കളുമായി അഭിമുഖം നടത്തിയ ശേഷം ആംനസ്റ്റി ഇന്റർനാഷണൽ ആയിരക്കണക്കിന് ആളുകളെ ഉൾപ്പെടുത്തുന്നു അന്നത്തെ സുപ്രീം നേതാവ് റുഹൊല്ലാ ഖൊമേനിയുടെ ഡെപ്യൂട്ടി ഹുസൈൻ-അലി മൊണ്ടാസേരി തന്റെ ഓർമ്മക്കുറിപ്പുകളിൽ 2,800 നും 3,800 നും ഇടയിലായി എന്നു സൂചിപ്പിക്കുന്നു, എന്നാൽ മറ്റൊരു കണക്കിൽ സംഖ്യ 30,000 കവിഞ്ഞു.
ധാരാളം ആളുകളുള്ളതിനാൽ തടവുകാരെ ആറ് ഗ്രൂപ്പുകളായി ഫോർക്ക്ലിഫ്റ്റ് ട്രക്കുകളിൽ കയറ്റി അരമണിക്കൂർ ഇടവേളകളിൽ ക്രെയിനുകളിൽ നിന്ന് തൂക്കിലേറ്റി.
2017 ലെ തിരഞ്ഞെടുപ്പ് 2017 ലെ പ്രസിഡൻ്റ് തിരഞ്ഞെടുപ്പിൻ്റെ പ്രചരാർത്ഥം ടെഹ്രാനിലെ ഷാഹിദ് ഷിരോദി സ്ടേഡിയത്തിൽ പ്രസംഗിക്കുന്ന റൈസി
2017 ഫെബ്രുവരിയിൽ പോപ്പുലർ ഫ്രണ്ട് ഓഫ് ഇസ്ലാമിക് റെവല്യൂഷൻ ഫോഴ്‌സിന്റെ (ജാംന) പ്രസിഡന്റ് സ്ഥാനാർത്ഥികളിൽ ഒരാളായി റെയ്‌സിയെ തിരഞ്ഞെടുത്തു.
അദ്ദേഹത്തിന്റെ സ്ഥാനാർത്ഥിത്വത്തെ ഫ്രണ്ട് ഓഫ് ഇസ്ലാമിക് റെവല്യൂഷൻ സ്ഥിരതയും പിന്തുണച്ചിരുന്നു.
ഏപ്രിൽ 6 ന് പ്രസിദ്ധീകരിച്ച ഒരു പ്രസ്താവനയിൽ അദ്ദേഹം ഔദ്യോഗികമായി നാമനിർദ്ദേശം പ്രഖ്യാപിച്ചു, “രാജ്യത്തിന്റെ എക്സിക്യൂട്ടീവ് മാനേജ്മെൻറിൽ അടിസ്ഥാനപരമായ മാറ്റം”, “ദാരിദ്ര്യത്തിനെതിരെ പോരാടുന്ന ഒരു ഗവൺമെന്റ്” അഴിമതി.
എഴുത്ത് നിയമം മാത്രമല്ല, പൗരത്വ അവകാശങ്ങൾ നിർവഹിക്കാനുള്ള സമയമാണിതെന്ന് പറഞ്ഞ് അദ്ദേഹം 2017 ഏപ്രിൽ 14 ന് ആഭ്യന്തര മന്ത്രാലയത്തിൽ രജിസ്റ്റർ ചെയ്തു.
2017 മെയ് 15 ന് യാഥാസ്ഥിതിക സ്ഥാനാർത്ഥി മുഹമ്മദ് ബാഗർ ഗാലിബാഫ് റെയ്‌സിക്ക് അനുകൂലമായി തൻ്റെ സ്ഥാനാർത്ഥിത്വം പിൻവലിച്ചു.
ഗാലിബാഫ് തിരഞ്ഞെടുക്കപ്പെട്ടാൽ റെയ്‌സിയുടെ ആദ്യ ഉപരാഷ്ട്രപതിയായിരിക്കുമെന്ന് അനുമാനിക്കപ്പെട്ടു.
അവർ ഇരുവരും ടെഹ്രാനിൽ നടന്ന പ്രചാരണ റാലിയിൽ പങ്കെടുക്കുകയും ചെയ്തു.
ഇറാനിലെ പരമോന്നത നേതാവായ അയതോല്ല അലി ഖമേനിയുടെ "പ്രിയപ്പെട്ടതും സാധ്യമായതുമായ പിൻഗാമിയായി" റെയ്‌സിയെ പല സ്രോതസ്സുകളും വിശേഷിപ്പിച്ചിട്ടുണ്ട്, (തിരഞ്ഞെടുപ്പ് പരാജയത്തിന് മുമ്പെങ്കിലും).
തിരഞ്ഞെടുപ്പ് ഫലം പ്രഖ്യാപിച്ചതിന് ശേഷം 42,382,390 ൽ 15,786,449 വോട്ടുകൾ റെയ്സിക്ക് ലഭിച്ചു (38.30% വോട്ടുകൾ).
നിലവിലെ പ്രസിഡന്റ് റൂഹാനിയോട് തോറ്റ അദ്ദേഹം രണ്ടാം സ്ഥാനത്തെത്തി.
പ്രസിഡന്റായി വീണ്ടും തെരഞ്ഞെടുക്കപ്പെട്ടതിന് റൂഹാനിയെ അദ്ദേഹം അഭിനന്ദിച്ചില്ല.
തിരഞ്ഞെടുപ്പിന് മുമ്പും ശേഷവും "നിയമലംഘനങ്ങൾ" പരിശോധിക്കാൻ 100 പേജുള്ള ഡോക്യുമെന്റേഷനുമായി ഗാർഡിയൻ കൗൺസിലിനോട് ആവശ്യപ്പെട്ടു, .
2021 ലെ തിരഞ്ഞെടുപ്പ്
2021 ൽ റെയ്സി വീണ്ടും പ്രസിഡന്റ് സ്ഥാനത്തേക്ക് മത്സരിച്ച് തിരഞ്ഞെടുപ്പിൽ വിജയിച്ചു.
തിരഞ്ഞെടുപ്പിൽ 48.8% പോളിംഗ് ഉണ്ടായിരുന്നു, 62% പേർ റെയ്സിയിലേക്ക് വോട്ട് ചെയ്തു.